Folketing
1998-12-04

Jeg synes da også, at hr. Aage Frandsen sædvanligvis er en ræsonnabel mand, men jeg vil da godt igen stille spørgsmålet, selv om hr. Aage Frandsen kan slå det op i en statistik: Er det korrekt, at flertallet af SiD's medlemmer, der går på efterløn med denne her ordning, hvis de kommer fra ledighed, vil have gavn af denne ordning? Det er meget nemt at svare på, hvis man kan slå det op i en statistik. Jeg er sikker på, hr. Aage Frandsen også godt ved det, men jeg vil egentlig gerne have hr. Aage Frandsen til at bekræfte, at det i virkeligheden er sådan, at halvdelen af SiD's medlemmer vil have gavn af den her ordning, fordi de kommer fra ledighed, inden de går på efterløn, og det er der desværre også en risiko for, at de vil gøre fremover.